21/04/2014 | Administración LocalMunicipal
Lousame
Publicación de anuncio da aprobación definitiva da Ordenanza reguladora das operacións forestais de tala, saca, depósito e transporte de madeira no concello de Lousame

ANUNCIO Aprobada definitivamente a “ORDENANZA REGULADORA DAS OPERACIÓNS FORESTAIS DE TALA, SACA, DÉPOSITO E TRANSPORTE DE MADEIRA NO CONCELLO DE LOUSAME”, mediante acordo adoptado polo Pleno deste Concello na sesión que tivo lugar o día 27 de marzo de 2014, de conformidade co disposto no co disposto no artigo 49 da Lei 7/1985, do 2 de abril, reguladora das bases de réxime local, publícase o texto íntegro da mesma: ORDENANZA REGULADORA DAS OPERACIÓNS FORESTAÍS DE TALA, SACA, DÉPOSITO E TRANSPORTE DE MADEIRA NO CONCELLO DE LOUSAME Artigo 1.–Obxecto da Ordenanza. Consonte ao disposto nos artigos 77 do Real Decreto 1372/1986, de 13 de xuño, polo que se aproba el Regulamento de Bens das Entidades Locais e os artigos 25, 28 e 49 da Lei 7/1985, do 2 de abril, de bases de réxime local, o Concello de Lousame estabelece a presente ordenanza reguladora das actividades de corta e saca de madeira no ámbito do termo municipal de Lousame, co fin de facela compatible coa preservación das vías públicas, seguridade vial, bens municipais e medio natural do Concello. As actividades afectadas pola ordenanza son todas aquelas operacións que se desenvolvan para a obtención da madeira e o seu transporte, incluíndo tanto as operacións previas ou preparatorias á corta, como poden ser o desprazamento de vehículos e maquinaria ou os accesos ao terreo; como as posteriores destinadas ao depósito da madeira, a carga e o seu transporte. A ordenanza establece a figura do permiso municipal obrigatorio para a realización dos traballos referidos e as normas para a súa tramitación, a imposición dunha fianza e os mecanismos sancionadores establecidos para garantir o seu cumprimento. Artigo 2.–Autorizacións para as actividades de corta e saca. Establécese a obrigatoriedade da obtención de autorización municipal previa para a realización de cada operación de corta ou tala forestal e transporte de madeira dentro do termo municipal do Concello de Lousame. Esta autorización deberá ser solicitada nas dependencias municipais no modelo oficial facilitado para o efecto. Exceptúanse desta obriga, sen menoscabo da responsabilidade dos efectos que produza a actividade, aquelas operacións de natureza non industrial nin comercial destinadas ao abastecemento doméstico de leña realizadas por particulares con vehículos agrícolas. Artigo 3.–Solicitudes. Para a obtención de autorización municipal para realizar traballos de corta e saca de madeira, as persoas físicas ou xurídicas que o soliciten deberán entregar nas dependencias municipais o impreso formal e debidamente cuberto no que figuren os seguintes datos e documentos xuntos requiridos: – NIF, nome completo e domicilio fiscal da persoa ou entidade, e domicilio a efectos de notificación de ser diferente. – No caso de ser persoa xurídica: documento auténtico onde consten as identidades dos administradores e do representante legal da entidade. – Referencia e plano catastral das parcelas onde se van desenvolver os labores. – Lugares, días e horarios no que se van desenvolver os traballos de corta, almacenaxe e transporte da carga. – Copia da autorización da autoridade forestal para a realización da corta ou, de non ser precisa, declaración responsable do cumprimento da normativa forestal vixente. – Copia dos permisos de circulación do vehículo ou conxunto de vehículos cos que se van desenvolver os labores ou documento oficial no que conste a súa masa máxima autorizada. – Xustificante de depósito de fianza nos termos recollidos na presente ordenanza. As solicitudes de autorización entregaranse como mínimo un mes antes do inicio dos traballos. A súa concesión poderá estar suxeita ás restricións temporais ou condicións técnicas motivadas que decida o Concello. Non poderán solicitar esta autorización aquelas persoas físicas ou xurídicas que como consecuencia de traballos anteriores cometesen infraccións contra a presente ordenanza e teñan danos pendentes de reparar ou de resarcimento ao concello; aqueles que teñan pendente o pago dalgunha sanción contemplada na presente ordenanza ou aquelas empresas que participasen nos traballos e sexan susceptibles de ser responsables do pagamento dos danos. A falta de resolución expresa por parte do Concello nese prazo suporá que se entenda denegada a autorización. Artigo 4.–Deber de fianza. Os solicitantes de cada autorización de corte e saca de madeira deberán presentar coa solicitude o xustificante de presentación dunha fianza a favor do Concello de Lousame, por calquera dos procedementos establecidos pola lexislación vixente, co fin de responder do amaño dos danos que puideran producir nas vías ou a súa limpeza. Establécense dúas contías atendendo ao peso máximo autorizado do maior dos vehículos ou conxunto de vehículos empregados. Se o seu peso máximo autorizado non supera as 16 Tm. fíxase unha fianza de mil cincocentos € (1.500,00 €) e se algún vehículo supera esta masa máxima autorizada, entón ascende a tres mil €. (3.000,00 €). A fianza será reintegrada e/ou cancelada previo informe favorable dos servizos técnicos municipais, unha vez finalizada a corta forestal, no prazo de dous meses, sen prexuízo de que, de non obter dito informe favorable, se produza a incautación definitiva da mesma, e a aplicación do réxime sancionador e demais consecuencias legais esixibles A dita fianza poderá ser sustituida pola presentación de póliza de seguro de responsabilidade civil do empresario ou empresa que realice os actos regulamentados, acreditando a vixencia e cobertura da mesma para os traballos a realizar durante todo o período que duren as operacións que inclúa os danos a terceiros derivados da actividade da empresa ou empresario. Para o caso de que a empresa ou empresario subcontrate os traballos ou parte de eles a outra empresa, deberá presentarse tamén, póliza de seguro de responsabilidade civil do empresario ou empresa subcontratada que realice os actos regulamentados, acreditando a vixencia e cobertura da mesma para os traballos a realizar durante todo o período que duren as operacións que inclúa os danos a terceiros derivados da actividade da empresa ou empresario.” Artigo 5.–Normas e obrigas para a realización dos traballos. – Prohíbese a ocupación das vías públicas e do seu dominio con depósitos de madeira, pólas ou ramaxe; así como das canalizacións, gabias, pasos ou todo lugar que dificulte o paso ou acceso a propiedades ou vías. – Preservarase o estado das vías públicas empregadas para a realización dos traballos de corta, almacenaxe, carga ou transporte; correspondendo ao responsable da corta o deber de comunicar ao concello calquera dano producido e a obriga de proceder á reparación dos desperfeitos producidos no firme, gabias, canalizacións ou outros elementos. – Prohíbese a realización de desprazamentos de terras que polas súas características teñan a consideración de movementos de terra a efectos da normativa urbanística. – Os traballos ocuparán só o espazo indispensable da vía pública, permitindo sempre a circulación e cumprindo as disposicións normativas vixentes que regulan o tráfico, circulación e seguridade vial, especialmente as referidas a sinalización de traballos na calzada, corte de carrís ou desviacións na vía. – O responsable da corta deberá retirar da vía pública nun prazo máximo de 48 horas calquera refugallo ou sucidade resultado da corta, depósito ou transporte da madeira. Artigo 6.–Responsabilidade. Serán responsables, a efectos do cumprimento de todas as obrigas e responsabilidades recollidas nesta ordenanza, por esta orde: – A persoa ou entidade solicitante da autorización municipal para realizar o traballo. – A persoa ou persoas titulares da empresa ou establecemento mercantil que realice os labores. Artigo 7.–Infraccións e procedemento sancionador. Contra o previsto nesta ordenanza, establécese o seguinte cadro de accións consideradas como infraccións moi graves, graves e leves. Constitúen infraccións moi graves: – A realización de traballos de corta e saca de madeira sen a preceptiva autorización municipal. – Causar danos nas pistas municipais por valor superior a 3.000 €. – O depósito de madeira na vía pública. – Calquera actuación que supoña unha situación de risco para a seguridade vial. – A comisión, nun prazo dun ano, de dúas faltas graves firmes na vía administrativa. Constitúen infraccións graves: – Deixar as vías municipais en deficiente estado de limpeza, segundo o informe municipal. – Causar danos nas pistas municipais por valor inferior a 3.000 €. – Non repor ao seu estado orixinal as gabias e dominio público empregado para o acceso aos terreos. – A comisión, nun prazo dun ano, de dúas faltas leves. Consideraranse infraccións leves: – Calquera outro incumprimento desta ordenanza que non estea cualificado como moi grave ou grave e cuxa sanción corresponda ao Concello. As infraccións desta ordenanza serán sancionadas coas seguintes multas: – Infraccións leves: multa de ata 300,00 €. – Infraccións graves: multa de contía comprendida entre 300,01 € e 1.500,00 €. – Faltas moi graves: multa de contía comprendida entre 1.500,01 € e 3.000,00 €. Sen prexuízo das sancións que correspondan, cando o Concello teña coñecemento de calquera feito contrario ao recollido na presente ordenanza ordenará a paralización da actividade e comunicará aos responsables das cortas a obriga de restituír calquera dano provocado establecendo un prazo de quince días para proceden á súa reparación. Estas sancións poderán ser reiterativas por cada semana sen cumprimento do esixido ou manténdose na situación de infracción tipificada, podendo dar lugar a multa coercitiva ao abeiro do disposto no artigo 9 e 199 da Lei de Ordenación Urbanística e Protección do Medio Rural de Galicia 9/2002 do 30 de decembro, ou a normativa que legalmente a substitúa en termos similares. A resolución do expediente sancionador corresponde á Alcaldía. – Se os danos fosen irreparables, a entidade será indemnizada en contía igual ao valor dos bens destruídos ou ao importe do deterioro dos danos. – O procedemento sancionador será o establecido no R. D. 1398/1993, do 4 de agosto, polo que se aprobou o Regulamento do procedemento para o exercicio da potestade sancionadora, en desenvolvemento da Lei 30/1992, e cos criterios expostos no título XI da Lei 7/1985, modificada pola Lei 57/2003, de modernización do goberno local. Disposición derradeira. A presente ordenanza, que foi aprobada definitivamente polo Pleno do Concello o día 27 de marzo de 2014, entrará en vigor unha vez transcorrido o prazo dun mes a contar desde o día seguinte ao da publicación do anuncio de aprobación definitiva no Boletín Oficial da Provincia, quedando derrogadas cantas outras disposicións do mesmo rango normativo, en canto se opoñan ou contradigan o disposto na presente. Se debe ter en conta que o artigo 70.2 da Lei 7/1985, do 2 de abril, reguladora das bases do réxime local. Ó CONCELLO DE LOUSAME: SOLICITUDE DE: autorización municipal para OPERACIÓNS FORESTAÍS DE TALA, SACA, DÉPOSITO E TRANSPORTE DE MADEIRA 1.–NIF: __________________________________________________________ 2.–Nome: ________________________________________________________ 3.–Domicilio fiscal da persoa ou entidade, e domicilio a efectos de notificación de ser diferente que solicita a autorización: ___________________________________ – No caso de ser persoa xurídica deberá acompañarse documento auténtico onde consten as identidades dos administradores e do representante legal da entidade.4.–Referencia e plano catastral que se adxunta como documento n.º 1 das parcelas onde se van desenvolver os labores.5.–Lugares, días e horarios no que se van desenvolver os traballos de corta, almacenaxe e transporte da carga.6.–Copia da autorización da autoridade forestal para a realización da corta ou, de non ser precisa, declaración responsable do cumprimento da normativa forestal vixente. Adxúntase como documento n.º 2.7.–Copia dos permisos de circulación do vehículo ou conxunto de vehículos cos que se van desenvolver os labores ou documento oficial no que conste a súa masa máxima autorizada. Adxúntase como documento n.º 3, ___, ___, ____, ____, ___,___ 8.–Xustificante de depósito de fianza nos termos recollidos na presente ordenanza. Adxúntase como documento n.º ___. Polo exposto, a persoa cuxos datos constan nos números 1,2 e tres, SOLICITAN: Que se lles conceda autorización para todas aquelas operacións que se desenvolvan para a obtención dá madeira e ou seu transporte, incluíndo tanto ás operacións previas ou preparatorias á curta, como poden ser ou desprazamento de vehículos e maquinaria ou vos accesos ao terreo; como ás posteriores destinadas ao depósito dá madeira, a carga e ou seu transporte. En Lousame, a __ de _______ de 2_______. Lousame, 3 de abril de 2014. Asdo.: M.ª Teresa Villaverde Pais, alcaldesa.